טריא

טריא פי2פי בע"מ היא חברה ישראלית, המפעילה פלטפורמת הלוואות עמית לעמית. טריא מחזיקה בנתח שוק של כ־70% מתחום ההלוואות מעמית לעמית, ותיק ההלוואות שלה הוא בגובה 2.5 מיליארד שקל. טריא הוקמה בשנת 2014, ופיתחה פלטפורמת השקעות ואשראי המחברת בין לווים למלווים. עד לשנת 2020, עברו בפלטפורמה של טריא כ־4.3 מיליארד שקל. החברה הוקמה על ידי אייל אלחייאני ואסף שלוש, מומחי סייבר, ועל ידי ורדה לוסטהויז, לשעבר היועצת המשפטית של בנק ישראל. בשנת 2020 מונה דוד זקן, שכיהן בתפקיד המפקח על הבנקים בין השנים 2010–2015, ליו"ר ועדת האשראי של טריא. לחברה יש מרכזי פיתוח בישראל, בולגריה, אוקראינה וקנדה. פלטפורמות הלוואות של טריא מבוססת על אלגוריתם שמעניק ציון אשראי לכל לווה ומנסה לנבא את יכולת ההחזר שלו, באמצעות איסוף מידע מרשתות חברתיות, אפליקציות ומאגרי מידע שונים. בשנת 2019 הפכה טריא לחברת ההלוואות בין אנשים הראשונה שנכנסה למאגר נתוני האשראי החדש, לצד הבנקים וחברות האשראי. בדצמבר 2020 דווח על הפיכתה הצפויה של טריא לחברה ציבורית וכניסתה לבורסה לניירות ערך במסגרת מיזוג לשלד הבורסאי לוזון נדל"ן, בבעלותו של איש העסקים עמוס לוזון. במרץ 2021 חתמו בנק לאומי וטריא על הסכם לפיתוח משותף של ליבת מערך המשכנתאות של בנק לאומי, כחלק מהרצון של הבנק להגדיל את נתחו בענף המשכנתאות. במחצית הראשונה של 2023 טריא נקלעה למשבר נזילות חריף לאחר שעליית הריבית במשק גררה פדיונות משמעותיים של כספי המשקיעים בחברה, מאחר שחלק מהתיק שלה נקבע בריבית קבועה נמוכה והפך לאטרקטיבי פחות. ברבעון הראשון הופקדו לפלטפורמה של טריא 178 מיליון שקל והתקבלו בקשות משיכה של 400 מיליון שקל. הפעילות של טריא בישראל מתמקדת באשראי צרכני בישראל בתחומי נדל"ן, רכב והלוואות לכל מטרה, עם ובלי בטוחות נדל"ניות. מתחילת 2018 הרחיבה החברה את פעילותה גם לאשראי לעסקים קטנים. ההלוואות ניתנות בהתאם לדירוג הלווה ומשך ההלוואה, כאשר יותר מ־90% מההלוואות מגובות בבטוחות. בשנת 2018 רכש הקונצרן האפריקאי Aigboje Aig Imoukhuede את הטכנולוגיה של טריא העולמית בעסקה המוערכת בכ־50 מיליון ₪, כבסיס למערך השירותים הטכנולוגיים של הקונצרן הכוללים בין היתר שירותי תשלומים, אשראי, בנקאות דיגיטלית וביטוח. בספטמבר 2020 חתמה טריא העולמית על הסכם עם חברת Spice Global ההודית, במסגרתו תוקם שותפות למתן אשראי דיגיטלי בפריפריה של הודו בהשקעה של 10 מיליון דולר. באוקטובר 2020 רכשה טריא את הטכנולוגיה והקניין הרוחני של חברת סלאריקס, לקראת כניסתה הצפויה לתחום הארנקים הדיגיטליים. בשלב הראשון בכוונת טריא להפעיל את שירותי הארנק הדיגיטלי מחוץ לישראל, בשווקים בינלאומיים שבהם היא פועלת כמו הודו ומערב אפריקה. במאי 2023 יצאה הודעה לתקשורת לפיה אישרה החברה למשקיעים את חשיפת אתר כלכליסט כי היא מבקשת להגדיל את מקורות מימון לפעילות הפלטפורמה, בין היתר על ידי גיוס משקיעים מוסדיים ושיתופי פעולה עם גופים פיננסיים. כחלק ממשבר הנזילות, החברה לא מצליחה לשרת את בקשת הפדיונות של אחת מקבוצות המשקיעים הגדולות, אגודת אופק, שהשקיעה בפלטפורמה 225 מיליון שקל וביקשו למשוך יותר מ-20 מיליון שקל. הודעה זו באה בנוסף לתוכנית לפיטורי עובדים וקיצוץ תוכנית השיווק והפיקוח www.tarya.co.il אתר האינטרנט הרשמי של טריא טלי ציפורי, ‏זו המהפכה שתשבור את המונופול של הבנקים בשוק ההלוואות?, באתר גלובס, 21 באוגוסט 2017 נעמי צורף, מנכ"ל טריא: "הכלכלה השיתופית ערוכה נכון יותר למשברים כי היא מסוגלת להתכווץ ולהשתנות מהר יותר", באתר כלכליסט, 1 ביולי 2020 עומר רבינוביץ, מנכ״ל טריא, שחף ארליך, בראיון מיוחד: ״התיק של טריא נועד להתמודד עם משבר״, Funder, 17.6.2020 צלי גרינברג, טריא תגייס 30-25 מיליון דולר לפי שווי של 400 מיליון דולר, באתר כלכליסט, 3 בנובמבר 2019 הדר חורש, "הבנקים צריכים לחשוש מאיתנו": תחום ההלוואות החברתיות מעלה הילוך, באתר TheMarker‏, 14 בספטמבר 2019 גולן חזני, טריא קופצת על עגלת המימון הזול: מתמזגת עם שלד של לוזון, באתר כלכליסט, 28 בדצמבר 2020 חזי שטרנליכט, מתקרבת לבורסה: טריא שמרה על רווחיות עם תיק אשראי של 2.3 מיליארד שקל, באתר כלכליסט, 23 בפברואר 2021 צלי גרינברג, דודו זקן יכהן כיו"ר ועדת האשראי של טריא, באתר כלכליסט, 12 במאי 2020 ערן אזרן, הפניקס תשקיע מאות מיליונים בפלטפורמת ההלוואות טריא, באתר TheMarker‏, 15 באפריל 2019 יניב אביטל, מגייסים ומלווים: Tarya מגייסת 2.6 מיליון דולר להלוואות ה-P2P שלה, Geektime, 21.12.2015 אסף גלעד, Tarya מגייסת 2.3 מיליון דולר מפייר בסנינו, באתר כלכליסט, 22 בנובמבר 2015 עמרי מילמן, טריא היא חברת ההלוואות בין אנשים הראשונה שנכנסה למאגר נתוני האשראי החדש, באתר כלכליסט, 14 באפריל 2019 אביב לוי, ‏פלטפורמת ההלוואות וההשקעות טריא נכנסת לבורסה דרך לוזון נדל"ן, באתר גלובס, 28 בדצמבר 2020 ג'ניה וולינסקי, בדלת האחורית: פלטפורמת ה-P2P טריא רוצה להיכנס לבורסה, באתר TheMarker‏, 28 בדצמבר 2020 מיכאל רוכוורגר, רגע לפני כניסה לבורסה: טריא בהסכם עם לאומי במאות מיליוני שקלים, באתר TheMarker‏, 10 במרץ 2021 אלמוג עזר, לאומי ישתף פעולה עם טריא כדי להגדיל את נתחו בענף המשכנתאות, באתר כלכליסט, 10 במרץ 2021 קונצרן מאפריקה רוכש את טכנולוגיית השירותים הפיננסיים של טריא, באתר כלכליסט, 17 באוקטובר 2018 ג'ניה וולינסקי, "תן את השעון עד שתחזיר את הכסף": מיליארד הודים בדרך למהפכת אשראי, באתר TheMarker‏, 15 בספטמבר 2020 ג'ניה וולינסקי, טריא נכנסת לתחום הארנקים הדיגיטליים אך לא תפעל בישראל, באתר TheMarker‏, 22 באוקטובר 2020 אלמוג עזר, לאחר המשיכות מגיעים פיטורים: טריא מציגה תוכנית התייעלות, באתר כלכליסט, 11 במאי 2023